### Beslutning

Godkendt.

Afbud: Thomas Pedersen, Cirkeline Lund

### Sagsfremstilling

## Resume og sagens baggrund

Med finansloven for 2024 får Kalundborg Kommune tildelt midler fra en statslig pulje til mere personale i Pædagogisk Psykologisk Rådgivning. Kalundborg Kommune forventes at få tildelt ca. 31,7 mio. kr. over en fireårige periode. Formålet med puljemidlerne er at understøtte det forebyggende arbejde i både dagtilbud og grundskole helt tæt på hverdagen i grundskolen og dagtilbud med henblik på, at flere børn og unge trives uden behov for mere vidtgående specialtilbud.

## Indstillinger

Direktøren indstiller, at de statslige puljemidler udmøntes i PPR ved Fagcenter Børn, Læring og Uddannelse.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Med finansloven for 2024 er der afsat en pulje på i alt 290 mio. kr. til mere personale i Pædagogisk Psykologisk Rådgivning (PPR) i perioden 2024-2027. I Kalundborg Kommune betyder det, at kommunen forventes af få tildelt henholdsvis ca. 5,4 mio. kr. i 2024, og ca. 8,7 mio. kr. årligt i perioden 2025-2027. Samlet set betyder det, at Kalundborg Kommune forventes at modtage ca. 31,7 mio. kr. i den fireårige periode. Formålet med puljemidlerne er at understøtte det forebyggende arbejde i både dagtilbud og grundskole. Derudover er formålet også at reducere i presset på pædagogiske psykologiske vurderinger (PPV’er) i kommunerne, og dermed også en reduktion af ventetiden på udarbejdelse af PPV’er.

Midlerne til Kalundborg Kommune skal som udgangspunkt anvendes til konkret forebyggende aktiviteter tæt på børnene i grundskolen og dagtilbud. Indsatserne i Kalundborg Kommune skal have til formål, at flere børn og unge trives og så vidt muligt kan fastholdes i almene tilbud og fællesskabet heri. Indsatserne skal derfor forebygge at flere børn får behov for mere vidtgående specialtilbud. For Kalundborg Kommune vil det betyde, at indsatserne som følge af midlerne fortsat vil være efterspørgselsorienteret, således at kapaciteten og kompetencerne primært koncentreres om de børn og unge som har det største behov. Der vil være en ledelsesmæssig og faglig vurdering i samspil mellem dagtilbuds- og skoleleder og PPR ved Fagcenter Børn, Læring og Uddannelse.

Helt konkret vil det betyde, at PPR i Kalundborg Kommune vil udvide den psykologfaglige kapacitet og kompetence. Derudover skal midlerne bidrage til blandt andet at frigøre specialpædagogiske ressourcer på eksisterende specialtilbud med henblik på at styrke inklusionsvejledningen i almenområdet. Det er forventningen, at opnormeringen af blandt andet psykologer i PPR kan understøtte den udadvendte aktivitet helt tæt på børnene med blandt andet konkrete børn- og ungeindsatser samt supervision af fagprofessionelle. Derudover skal midlerne understøtte udarbejdelse af eksempelvis Pædagogisk Psykologisk Vurderinger (PPV'er) og øvrige faglige opgaver med henblik på endnu bedre sagsforløb for børn og unge med behov for afklaring.

## Økonomiske konsekvenser

Ingen.

##

### Sagens forløb

22/08/2024 Børn- og Familieudvalget
Anbefales.

28/08/2024 Økonomiudvalget
Anbefales.